
Acatistul Sfinţilor mucenici Zotic, Atal, Camasie şi Filip de la 
Niculiţel 


(s.v. 4 iunie / s.n. 17 iunie) 


(00) 
= Editura Institutului Biblic și de Misiune Ortodoxă 


Sfinții mucenici Zotic, Atal, Camasie şi Filip de la Niculiţel (s.v. 4 iunie / s.n. 17 
iunie): 


https://www.academia.edu/43333014/Sfin % C5% A3ii mucenici Zotic_ Atal Camasie %C5 
%9Fi_ Filip_de la Niculi%o C5%A3el 4 9% C5%9Fi 17 iunie 


https://archive.org/details/sf.-muc.-de-la-niculitel 


https://www.slideshare.net/slideshow/sf-muc-de-la-niculitel/249702596 

Materiale despre Sfinţii mucenici Zotic, Atal, Camasie şi Filip de la Niculiţel: 


https://independent.academia.edu/emystea/Sf-muc-de-la-Niculi % C5 % A 3el-(4- % C5 %9Fi- 


17-iun) 


https://archive.org/details/Gsteaemy?query=Zotic9%2C+Atal 9% 2C+Camasie+ 9 C5 9 9Fi+F 


ilip+ 
https://www.slideshare.net/steaemy1/search_my_uploads?type=&new=&gq=Zotic 


&&& 


[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te sălă- 
şluieşte întru noi, şi ne curăţeşte pe noi de toată intinăciunea, şi mântuieşte, Bu- 
nule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm gre- 
şiților noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăția, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne Iisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul Sfinților mucenici Zotic, Atal, Camasie şi Filip, glasul al 4-lea: Muceni- 
cii Tăi, Doamne, Zotic, Atal, Camasie şi Filip, întru nevoinţele lor cununile nestri- 
căciunii au luat de la Tine, Dumnezeul nostru; că având tăria Ta, pe chinuitori au 
surpat; zdrobit-au şi ale diavolilor neputincioase îndrăzniri. Pentru rugăciunile lor, 
Hristoase Dumnezeule, mântuieşte sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. al Născătoarei 


Nu vom tăcea, Născătoare de Dumnezeu, pururea a spune puterile tale, noi, ne- 
vrednicii. Că de nu ai fi stat tu înainte rugându-te, cine ne-ar fi izbăvit dintru atâtea 
nevoi? Sau cine ne-ar fi păzit până acum slobozi ? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 


Apoi: Doamne, miluieşte ! (de 3 ori) 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


2 o e 


Acatistul Sfintilor mucenici de la Niculitel - Marian Moise: 
https://www.youtube.com/watch?v=k3Ys-A BOiM 

Acatistul Învierii Domnului şi Acatistul Sf. 4 martiri de la Niculiţel, oficiate de IPS 
Teodosie: 
https://www.youtube.com/watch?y=GZiLC3vd23w 

Acatistul Sfinților mucenici Zotic, Atal, Camasie şi Filip de la Niculiţel - 4 iunie - 
slujitor Dani: 
https://www.youtube.com/watch?v=KxweRlti1llU 


&&& 


Condacele şi icoasele 
Condacul 1 
Veniţi, toţi credincioşii, să lăudăm pe Zotic, pe Atal, pe Camasie şi pe Filip, mu- 
cenicii lui Hristos, care au propovăduit adevărata credinţă şi au primit cununa ce- 
rească. lar voi, fericiţilor, cei ce aveţi îndrăzneală către Dumnezeu, din toate ne- 
voile sloboziţi-ne pe noi, care strigăm: Bucuraţi-vă, Sfinţilor mucenici, rugători 
fierbinţi pentru sufletele noastre! 


Icosul 1 

Cu dreaptă credinţă şi evlavie se cuvine să lăudăm pe Zotic, mucenicul, care 
paharul suferințelor cu bucurie a băut, cu botezul sângelui s-a botezat şi până la 
moarte a urmat lui Hristos. De aceea şi noi cu dragoste să-l cinstim, zicând: 
Bucură-te, Zotic, martirul lui Hristos; 

Bucură-te, al crucii apărător zelos; 

Bucură-te, trandafir din grădina părintească; 

Bucură-te, rugătorule pentru obştea creştinească; 

Bucură-te, că sângele tău tot pământul nostru a adăpat; 

Bucură-te, că prin tine credinţa vie s-a arătat; 

Bucură-te, mărgăritar de preţ, ascuns sub pământ; 

Bucură-te, că ale tale moaşte s-au găsit în mormânt; 

Bucură-te, comoară sfântă strămoşească; 

Bucură-te, nestemată scumpă duhovnicească; 

Bucură-te, al Evangheliei vestitor neînfricat; 

Bucură-te, al Bisericii far prea luminat; 

Bucură-te, Zotic, viteazule ostaş al lui Hristos! 


Condacul al 2-lea 
Zis-a Domnul: „Oricine Mă va mărturisi pe Mine înaintea oamenilor, îl voi măr- 
turisi şi Eu pe el înaintea Tatălui Meu, care este în ceruri”. Drept aceea şi tu, muce- 

nice Zotic, cu îndrăzneală ai mărturisit pe Hristos în privelişte şi pe mulţi dintre cei 
ce erau de faţă la lumina dreptei credinţe 1-ai adus, cântând: Aliluia! 


Icosul al 2-lea 

Îngerească viață pe pământ ai petrecut, mucenice Atal, pentru Dumnezeu cel în 
Treime închinat, din toată inima L-ai iubit şi pe Hristos Domnul înaintea tuturor L- 
al propovăduit, pentru care noi smeriţii te cinstim cu evlavie, zicând: 

Bucură-te, Atal, care glasul Evangheliei ai ascultat; 

Bucură-te, că dreapta credinţă în a ta inimă ai purtat; 

Bucură-te, că pe Hristos înaintea tiranilor ai mărturisit; 

Bucură-te, că a lor cruzime ai biruit; 

Bucură-te, al Bisericii luceafăr neapus; 

Bucură-te, că pentru Hristos sufletul ţi-ai pus; 

Bucură-te, că a Lui înfocată dragoste ai purtat; 

Bucură-te, că a ta credinţă prin fapte ai arătat; 

Bucură-te, al cetăţii Noviodunum fiu duhovnicesc; 

Bucură-te, cetate a lerusalimului ceresc; 

Bucură-te, minunată viţă din tulpina lui Hristos; 

Bucură-te, mlădiţă sfântă şi rod prea frumos; 

Bucură-te, Atal, mult pătimitorule pentru Hristos! 


Condacul al 3-lea 

Atal, prea fericite, tu de sine cu totul te-ai lepădat şi Crucea lui Hristos până la 
moarte ai purtat; pe Dumnezeu din toată inima L-ai iubit şi cu gura L-ai mărturisit, 
strigând: Aliluia! 


Icosul al 3-lea 

Altă mlădiţă cuvântătoare, mucenicul Camasie, din buciumul vieţii răsărind şi mul- 
tă roadă duhovnicească aducând, pe mulţi la dreapta credinţă i-a povăţuit şi pentru 
Hristos sufletul său şi-a pus; pentru care, cu buna cuviinţă, îl lăudăm, zicând: 
Bucură-te, ales al Biserici dreptmăritoare; 

Bucură-te, al credinţei noastre soare; 

Bucură-te, că pentru adevăr toate ai suferit; 

Bucură-te, că, în chinuri, spre Cruce ai privit; 

Bucură-te, că de uciderea trupului nu te-ai înspăimântat; 

Bucură-te, că de ruşinarea sufletului ai scăpat; 

Bucură-te, că Dumnezeu din cer spre tine a căutat; 

Bucură-te, că duhul tău la Sine l-a luat; 

Bucură-te, că, primind har, vitejeşte ai pătimit; 

Bucură-te, că a viței cunună de la Hristos ai dobândit; 

Bucură-te, că pătimirile tale multora le-au fost de folos; 
Bucură-te, că, privind la acestea, mulţi la Adevăr s-au întors; 
Bucură-te, Camasie, vrednicule următor a lui Hristos! 


Condacul al 4-lea 

Aprins fiind de dragoste către lisus Hristos, Camasie, mânia tiranilor ai înfruntat şi 
cu mare bărbăţie chinurile morţii ai răbdat, căci privind cu ochii minţii la veşnica 
fericire, lui Dumnezeu din inimă cântai: Aliluia! 


Icosul al 4-lea 

Rază a Soarelui celui de taină ai fost pe pământul Sciuei Mici, Filip, prea înțelepte, 
căci pe păgâni i-ai luminat, pe Hristos înaintea tuturor mărturisind; pentru care te 
rugăm, auzi-ne şi pe noi, care te lăudăm cu unele ca acestea: 

Bucură-te, Filip, care pe cei din păgânătate 1-ai îndreptat; 

Bucură-te, că pe Soarele cel veşnic la toți L-ai arătat; 

Bucură-te, rodul Dumnezeului cel adevărat; 

Bucură-te, că în ogorul Lui cu râvnă ai lucrat; 

Bucură-te, că sămânţa Cuvântului bun ai primit; 

Bucură-te, că prin a ta osteneală însutit ai rodit; 

Bucură-te, că haina sufletului tău cu sânge mucenicesc s-a împodobit; 

Bucură-te, că pentru nunta Mirelui cu ea te-ai pregătit; 

Bucură-te, că albinei te-ai asemănat şi la florile duhovniceşti ai zburat; 

Bucură-te, că mierea credinţei din Scripturi ai adunat; 

Bucură-te, că talantul tău cu dobândă lui Hristos l-ai adus; 

Bucură-te, că pentru acesta econom credincios te-a pus; 

Bucură-te, Filip, mărturisitor al Evangheliei lui Hristos! 


Condacul al 5-lea 

Zis-a oarecând Filip apostolul către Hristos: „Doamne, arată-ne nouă pe Tatăl şi ne 
va ajunge nouă”. lar tu, mucenice Filip, privind spre Dumnezeul cel în Treime 
slăvit, te-ai închinat Lui, cântând: Aliluia! 


Icosul al 5-lea 

După nemincinoasa mărturie a Scripturii, sfinţii vor judeca lumea, căci în vremea 
Judecăţii de apoi, prin faptele lor bune, pe păcătoşi îi vor mustra. Atunci tu, mu- 
cenice al lui Hristos, Zotic, să te rogi pentru noi, păcătoşii, ca să ne izbăvim de 
osândă, pentru care te lăudăm: 

Bucură-te, Zotic, mucenice, care pentru noi la Dumnezeu mijloceşti; 

Bucură-te, că celor ce se roagă ţie ajutor dăruieşti; 

Bucură-te, că sfintele tale moaşte creştinii le cinstesc; 

Bucură-te, că prin ele daruri multe dobândesc; 

Bucură-te, cu cei ce cu tine au pătimit,; 

Bucură-te, că împreună cu ei cununa ai primit; 

Bucură-te, că în Evanghelie ai crezut fără şovăire; 

Bucură-te, că prin gura ta s-a vestit mântuirea; 

Bucură-te, că a lui Hristos Cruce în inimă ai primit; 

Bucură-te, că de chinuri nu te-ai lepădat; 

Bucură-te, că te-ai împotrivit celor deşarte; 

Bucură-te, că de cele cereşti ai avut parte; 

Bucură-te, Zotic, viteazule ostaş al lui Hristos! 

Condacul al 6-lea 

Toţi fin Bisericii dreptmăritoare cinstesc sfintele tale moaşte, Zotic, prea fericite; 
iar tu, având îndrăzneală către Dumnezeu, roagă-te pururi pentru noi smeriţii, care 
te cinstim şi lui Dumnezeu cântăm: Aliluia! 


Icosul al 6-lea 

Veşmântul cel luminat al nestricăciunii, prin nevoinţe, ai primit de la Hristos, mu- 
cenice Atal, şi de odihna veşnicei vieţi te-ai învrednicit. Vas ales al Domnului 
fiind, roagă-te pentru noi, care te lăudăm zicând: 

Bucură-te, Atal, care negrăit pe Hristos L-ai iubit; 

Bucură-te, că pentru dragostea Lui mult ai suferit; 

Bucură-te, cerbule însetat, care la Izvorul vieţii ai alergat; 

Bucură-te, că pe Dumnezeu cel Viu ai căutat; 

Bucură-te, că pomenirea ta cu laude o cinstim; 

Bucură-te, că la tine în rugăciuni smerite venim; 

Bucură-te, că celor ce te cheamă eşti mare apărător; 

Bucură-te, că prin a ta solire ei primesc grabnic ajutor; 

Bucură-te, că frica cea curată de Dumnezeu ai avut; 

Bucură-te, că voia Lui cu osârdie ai făcut; 

Bucură-te, că pătimirea ta sfântă ne-a fost de folos; 

Bucură-te, al credinţei diamant luminos; 

Bucură-te, Atal, mult pătimitorule pentru Hristos! 


Condacul al 7-lea 

Asemenea lui Avraam şi ucenicilor lui Hristos, prieten lui Dumnezeu te-ai făcut, 
Atal, că poruncile Lui le-ai păzit şi până la moarte pentru dragostea Lui ai suferit. 
Pentru aceasta Viaţa veşnică ai dobândit şi acum cu îngerii ÎL lauzi, cântând: Ali- 
luia! 


Icosul al 7-lea 

Hotărârea cea neclintită a credinţei tale, Camasie, văzând-o tiranii cei păgâni, după 
multe chinuri au poruncit a te da morţii. Tu însă cu bucurie moartea pentru Hristos 
al primit, pentru care noi cu laude te cinstim: 

Bucură-te, Camasie, că spre cele cereşti ai râvnit; 

Bucură-te, că pentru aceasta Viaţa veşnică ai moştenit; 

Bucură-te, că moartea cu bucurie ai aşteptat; 

Bucură-te, că pe Hristos în inimă L-ai purtat; 

Bucură-te, al muceniciei doritorule; 

Bucură-te, către veşnicie alergătorule; 

Bucură-te, că cele trecătoare întru nimic le-ai socotit; 

Bucură-te, că pe cele veşnice mult le-ai prețuit; 

Bucură-te, cetăţean al cereştii Împărăţii; 

Bucură-te, moştean al nepieritoarelor vistierii; 

Bucură-te, râvnitorule al Raiului celui prea frumos; 

Bucură-te, îndreptătorul nostru al celor de jos; 

Bucură-te, Camasie, vrednicule următor al lui Hristos! 


Condacul al 8-lea 

Ierusalimul cel ceresc în minte având, Camasie, cu smerenie pe pământ ai vieţuit şi 
cu bucurie pentru Hristos cu moartea te-ai însoțit, iar acum în ceruri, împreună cu 
îngerii, cânţi lui Dumnezeu: Aliluia! 


Icosul al 8-lea 

Gata a fost inima ta, Filip mucenice, de a nădăjdui spre Dumnezeu şi fără de frică 
pe Hristos înaintea tiranilor a mărturisi şi de vremelnica viaţă a nu te îngriji. Pentru 
care noi nevrednicii îndrăznim a te cinsti prin acestea: 

Bucură-te, Filip, al Împărăției cerurilor moştenitor; 

Bucură-te, că împreună cu îngerii eşti vieţuitor; 

Bucură-te, că pe Hristos-Adevărul ai mărturisit; 

Bucură-te, că pentru EI cumplit ai pătimut; 

Bucură-te, că frumuseți de nevăzut nouă pururi priveşti; 

Bucură-te, că în slăvite cântări acum te veseleşti; 

Bucură-te, că la limanul odihnei ai ajuns; 

Bucură-te, că acolo cunoşti adâncul cel de nepătruns; 

Bucură-te, că de acolo simţi mângâierea celor cereşti; 

Bucură-te, că împreună cu sfinţi te proslăveşti; 

Bucură-te, al Adevărului martor neînfricat; 

Bucură-te, al Bisericii sfeşnic luminat; 

Bucură-te, Filip, mărturisitor al Evangheliei lui Hristos! 

Condacul al 9-lea 

Pusu-ţi-ai sufletul pentru Hristos, mucenice Filip, şi l-ai aflat ca aurul lămurit 
înaintea Domnului. Voit-ai a te jertfi lui Dumnezeu cu trupul, spre a dobândi în- 
vierea sufletului şi a cânta Lui în veci laudă: Aliluia! 


Icosul al 9-lea 

Slavă şi mulţumire să aducem lui Dumnezeu pentru aflarea sfintelor moaşte ale 
martirului Zotic şi ale celor împreună cu dânsul pătimitori. La toţi smerit să ne 
închinăm şi pe Zotic să-l lăudăm, zicând: 

Bucură-te, Zotic, fiu iubitor al Bisericii dreptmăritoare; 

Bucură-te, sprijinul rugilor noastre stăruitoare; 

Bucură-te, a Sciţiei mici mărturie creştinească; 

Bucură-te, a Dobrogei dăruire dumnezeiască; 

Bucură-te, al credinţei ortodoxe apărătorule; 

Bucură-te, al nostru către Domnul rugător; 

Bucură-te, a Tomisului podoabă duhovnicească; 

Bucură-te, al creştinilor comoară cerească; 

Bucură-te, floare cu mireasmă de nespus; 

Bucură-te, mărgăritar al Ierusalimului de sus; 

Bucură-te, al Bisericii crin prea frumos; 

Bucură-te, mlădiţă, cu rod de mult folos; 

Bucură-te, Zotic, viteazule ostaş al lui Hristos! 


Condacul al 10-lea 

Veniţi, toţi iubitorii de dreaptă credinţă, să aducem închinăciune lui Zotic, oşteanul 
lui Hristos, care Biserica noastră cu rugăciunile sale o păzeşte şi împreună cu noi 
cântă lui Dumnezeu: Aliluia! 


Icosul al 10-lea 

De mare fericire şi cinste pământul nostru s-a învrednicit prin aflarea moaştelor 
tale şi ale celor ce împreună cu tine au pătimit, Atal, pentru care, după cuviință, 
poporul cel dreptcredincios te laudă, zicând: 

Bucură-te, Atal, al Evangheliei propovăduitor; 

Bucură-te, al strămoşilor noştri luminător; 

Bucură-te, a credincioşilor mângâiere; 

Bucură-te, a cetăţii Noviodunum avere; 

Bucură-te, că prin aflarea moaştelor tale, dreapta credinţă s-a întărit; 

Bucură-te, că prin ele Biserica s-a împodobit; 

Bucură-te, al lui Hristos vrednic slujitor; 

Bucură-te, al cereştilor lăcașuri locuitor; 

Bucură-te, al Sciţiei mici nepreţuit odor; 

Bucură-te, al păgânilor biruitor; 

Bucură-te, al sufletelor noastre făclie luminoasă; 
Bucură-te, a creştinilor podoabă aleasă; 

Bucură-te, Atal, mult pătimitorule pentru Hristos! 


Condacul al 11-lea 

Să se bucure Niculiţel, că mare vistierie duhovnicească din el s-a arătat şi astăzi 
toți credincioşii cu inimă curată pe mucenicul lui Hristos, Atal, îl cinstim, cântând 
lui Dumnezeu laudă: Aliluia! 


Icosul al 11-lea 

Nu te-ai temut de cei ce ucid trupul, mucenice Camasie. De aceea, cu mare îndrăz- 
neală pe Hristos L-ai mărturisit şi sufletul tău, prin răbdarea chinurilor, ai dobândit. 
Auzi-ne pe noi, nevrednicii, care cu umilinţă te lăudăm, zicând: 

Bucură-te, Camasie, că dorire cerească ai avut; 

Bucură-te, că de tirani nu te-ai temut; 

Bucură-te, al Raiului mult râvnitor; 

Bucură-te, al nemuririi moştenitor; 

Bucură-te, că până la sânge şi moarte ai suferit; 

Bucură-te, că, prin îndelungă răbdare, sufletul ţi-ai dobândit; 

Bucură-te, că slava deşartă ai trecut-o cu vederea; 

Bucură-te, că slava cea veşnică ţi-a fost mângâlierea; 

Bucură-te, doritorule fierbinte pentru a ta mântuire; 

Bucură-te, alergătorule spre veşnica fericire; 

Bucură-te, că acum în ceruri cu drepţii te veseleşti; 

Bucură-te, că prin a ta solire pe noi ne mântuieşti; 

Bucură-te, Camasie, vrednicule următor al lui Hristos! 


Condacul al 12-lea 

Dragoste şi credinţă fierbinte către Hristos având, prea lăudate Camasie, mucenice, 
cu bărbăţie pe tirani i-ai înfruntat şi pentru adevăr trupul la chinuri ţi l-ai dat, cân- 
tând lui Dumnezeu: Aliluia! 


Icosul al 12-lea 

Mucenicului Filip laudă din toată inima să-i aducem, că acesta jertfă vie lui Dum- 
nezeu s-a dat şi sufletul pentru EI şi-a pus, iar acum, pururi stând înaintea Domnu- 
lui, se roagă pentru noi, care îl cinstim zicând: 

Bucură-te, Filip, a Bisericii podoabă frumoasă; 

Bucură-te, a Soarelui dreptăţii rază luminoasă; 

Bucură-te, că iubirea lui Hristos în tine s-a sălăşluit; 
Bucură-te, că pentru dragostea Lui în chinuri te-ai jertfit; 
Bucură-te, că prin fapte tăria credinţei ai arătat; 
Bucură-te, următorul lui Hristos cel adevărat; 

Bucură-te, cel ce cu bărbăţie urgia chinurilor ai primit; 
Bucură-te, că de sfârşit mucenicesc te-ai învrednicit; 
Bucură-te, că de moarte nu ţi-a fost teamă; 

Bucură-te, că vremelnicele dureri nu le-ai luat în seamă; 
Bucură-te, măslin al Raiului celui mult dorit; 

Bucură-te, că, în viaţă fiind, la cer ai râvnit; 

Bucură-te, Filip, mărturisitorule al Evangheliei lui Hristos! 


Condacul al 13-lea (de trei ori) 

O, prea fericiților mucenici ai lui Hristos: Zotic, Atal, Camaste şi Filip, rugați-vă 
prea milostivului Dumnezeu pentru Biserica noastră dreptmăritoare şi pentru popo- 
rul cel credincios, ca să dobândim prin rugăciunile voastre îndurare, pace şi har, 
spre a cânta împreună cu voi, acum şi în veacul viitor: Aliluia! 


Se spune iarăşi: 


Icosul 1 

Cu dreaptă credinţă şi evlavie se cuvine să lăudăm pe Zotic, mucenicul, care 
paharul suferințelor cu bucurie a băut, cu botezul sângelui s-a botezat şi până la 
moarte a urmat lui Hristos. De aceea şi noi cu dragoste să-l cinstim, zicând: 
Bucură-te, Zotic, martirul lui Hristos; 

Bucură-te, al crucii apărător zelos; 

Bucură-te, trandafir din grădina părintească; 

Bucură-te, rugătorule pentru obştea creştinească; 

Bucură-te, că sângele tău tot pământul nostru a adăpat; 

Bucură-te, că prin tine credinţa vie s-a arătat; 

Bucură-te, mărgăritar de preţ, ascuns sub pământ; 

Bucură-te, că ale tale moaşte s-au găsit în mormânt; 

Bucură-te, comoară sfântă strămoşească; 

Bucură-te, nestemată scumpă duhovnicească; 

Bucură-te, al Evangheliei vestitor neînfricat; 

Bucură-te, al Bisericii far prea luminat; 

Bucură-te, Zotic, viteazule ostaş al lui Hristos! 


Condacul 1 

Veniţi, toți credincioşii, să lăudăm pe Zotic, pe Atal, pe Camasie şi pe Filip, mu- 
cenicii lui Hristos, care au propovăduit adevărata credință şi au primit cununa 
cerească. lar voi, fericiţilor, cei ce aveţi îndrăzneală către Dumnezeu, din toate ne- 
voile sloboziţi-ne pe noi, care strigăm: Bucuraţi-vă, Sfinţilor mucenici, rugători 
fierbinţi pentru sufletele noastre! 


ŞI apoi, se citeşte această: 
Rugăciune către Sfinţii mucenici Zotic, Atal, Camasie şi Filip 


Sfinților mucenici şi martori ai lui Hristos: Zotic, Atal, Camasie şi Filip, vrednici- 
lor urmaşi ai Sfântului apostol Andrei, care pe aceste locuri ale Sciţiei Evanghelia 
ați vestit, voi din toată inima, cu tot cugetul şi din toată puterea voastră pe Dumne- 
zeu aţi iubit şi până la cea din urmă suflare pentru EI aţi pătimit. 


Mulţumim cu umilință Sfintei Treimi pentru purtarea Sa de grijă, care atâtea vea- 
curi sub pământ, sfintele voastre moaşte le-a păstrat şi după aceasta a binevoit a le 
dărui Bisericii noastre dreptmăritoare, spre mângâierea şi folosul de obşte al cre- 
dincioşilor. Cu adevărat la voi s-au împlinit graiurile sfinte: „Pe cei care Mă slă- 
vesc pe Mine, îi slăvesc şi Eu pe er”, şi: „Prin Sfinţii care sunt pe pământul Lui, 
minunate a făcut Domnul toate voile Sale, întru dânşii”. 


Voi cu sufletele înaintea Domnului staţi, iar prin sfintele voastre moaşte, laturile 
țării noastre le împodobiţi. Fericit este străbunul nostru pământ, care s-a adăpat cu 
sângiurile voastre şi în care se odihnesc sfintele voastre moaşte. Drept aceea, cu 
credinţă, cu evlavie şi cu smerenie cădem către voi, adevăraţilor mucenici şi prie- 
teni ai lui Hristos, cerându-vă să ocrotiţi prin sfintele voastre rugăciuni ţara aceasta 
şi Biserica noastră cea dreptmăritoare şi pe toţi cei ce cu bună cucernicie aleargă la 
sprijinul vostru şi vă pun mijlocitori către Preabunul Dumnezeu, de la care, prin 
solirile voastre, să dobândim şi noi milă, pace şi ajutor în veacul de acum şi în vre- 
mea morţii noastre şi la Judecata cea de Apoi. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinților mucenici Zotic, Atal, Camasie şi 
Filip şi ale tuturor Sfinţilor, miluieşte-ne şi ne mântuieşte pe noi. Amin! 


2 ok e 


Pomenirea Sfinților mucenici Zotic, Atal, Camasie şi Filip de la Niculiţel se face 
încă din vechime în ziua de 4 iunie a fiecărui an bisericesc. 

Ei sunt cuprinşi în numărul celor 36 de mucenici care au pătimit pentru Hristos pe 
pământul românesc, în străvechea cetate Noviodunum (Isaccea), din Dobrogea, pe 
la sfârşitul secolului al III-lea şi începutul celui de al IV-lea. 


După moartea lor de mucenici pentru Hristos, trupurile lor au fost aşezate cu multă 
evlavie de către creştini într-o criptă, numită „martirion”, din actuala localitate Ni- 
culițel - Tulcea. Acolo se aflau şi alte moaşte de martiri, din timpul unor persecuții 
mai vechi. 


Deasupra criptei, bunii creştini ai primelor secole au zidit apoi o biserică din piatră, 
încăpătoare, în care preoţii săvârşeau sfintele slujbe şi învățau poporul. Dar, cu 
timpul, peste acel pământ s-au abătut vremuri grele, cu războaie, înrobiri şi pusturi 
din partea multor popoare năvălitoare care au dus, între altele, şi la decăderea 
cetății Noviodunum, precum şi a celorlalte multe aşezări întărite şi biserici din 
Dobrogea. 


Biserica din Noviodunum a fost şi ea pustiită de năvălitorii barbari, iar lăcaşul 
Sfinților mucenici Zotic, Atal, Camasie şi Filip, a rămas învăluit în uitare, sub par- 
doseala altarului acoperită de ruine, multe veacuri. 


Cu voia lui Dumnezeu, moaştele lor sfinte au fost descoperite în vara anului 1971, 
aceasta făcându-se în urma unor ploi abundente, apa abătută pe o uliţă lăturalnică 
din satul Niculiţel scoțând la iveală cupola de piatră a criptei, tăinuită până atunci, 
aflată sub ruinele vechii biserici creştine. 


In interiorul criptei se aflau moaştele celor patru mucenici, sub înscrisurile: „Aici şi 
acolo sângele martirilor”, şi a doua: „„Martirii lui Hristos: Zotticos, Atalos, Cama- 
sis, Filippos”. 


Tot acolo, în partea de jos a criptei, s-au descoperit, în două vase de ceramică, ră- 
măşiţe de oseminte, amestecate cu ţărână, ale altor doi mucenici, fără a li se cu- 
noaşte numele. 


Obştea creştinilor s-a bucurat, aşadar, cunoscând că, dintru început, şi din sânul 
neamului românesc Dumnezeu a fost prea slăvit de Sfinţi şi mucenici. Sfintele 
moaşte se găsesc acum la Mănăstirea Cocoş, din judeţul Tulcea. 


Pentru ale lor sfinte rugăciuni, Doamne lisuse Hristoase, miluieşte-ne şi ne mân- 
tuieşte pe noi. Amin. 

„Mucenicii Tăi: Zotic, Atal, Camasie 
Și Filip, şi cei care dimpreună cu ei 
au pătimit, întru nevoinţele lor pe pă- 
mântul dobrogean, cununile nestrică- 
ciunii au dobândit de la Tine, Hristoase 
Dumnezeul nostru. Pentru rugăciunile 
lor, mântuiește sufletele noastre.” 

